Styrktarsamningur vegna afreksbrautar við MÍ undirritaður Styrktarsamningur milli Ísafjarðarbæjar og Menntaskólans á Ísafirði vegna afreksbrautar við skólann var undirritaður á dögunum en samningurinn er til eins árs . Í samningnum er kveðið á um að framlag MÍ sé að skipuleggja starfsemi afreksíþróttasviðsins , semja við þjálfara um þjálfun í sínum greinum , Sjúkraþjálfun Vestfjarða um þrekæfingar og að leggja til kennara og húsnæði . Þá er rekstrarkostnaður , kynning og utanumhald á höndum menntaskólans . Ísafjarðarbær leggur til 1.911.613 kr. sem eru ætlaðar í launagreiðslur til þjálfara þeirra íþróttagreina sem í boði eru auk þess sem sveitarfélagið leggur til tíma í íþróttahúsinu á Torfnesi sem eru annars ekki í notkun , í samráði við forstöðumenn íþróttamannvirkja . Það voru þeir Jón Reynir Sigurvinsson , skólameistari Menntakólans á Ísafirði , og Guðmundur Gunnarsson , bæjarstjóri Ísafjarðarbæjar , sem undirrituðu samninginn . Um 40 nemendur skólans stunda nám við afreksbrautina og var hluti þeirra viðstaddur undirritunina . Nemendurnir stunda körfubolta , fótbolta , handbolta , blak og dans .